जीप चालक माने, ठेले वाले तय स्थान पर जाने को तैयार नहीं
कार्यालय संवाददाता | शाहपुरा
उपखंडप्रशासन द्वारा निर्धारित स्थानों पर शुरुआती दौर में जहां जीप चालक हटने को तैयार नहीं थे वे अब स्थिति बदलने से थोड़ा नरम पड़े है। प्रशासन की समझाइश के बाद उन्होंने ठेलेवालों के लिए चिह्नित जगह से हट गए है। दूसरी तरफ ठेलेवाले उक्त स्थानों पर सामने से भरे ठेले नहीं लगाकर महज खाली ठेलियां लगाकर अपना स्थान सुनिश्चित कर रहे है। ठेलेवाले सामान से भरे ठेलों तो प्रशासनिक व्यवस्था को धत्ता बताते हुए अपने पुराने स्थानों पर ही लगा रहे है। उनका कहना है कि इससे उनका व्यवसाय चौपट हो जाएगा।
पालिका प्रशासन की आेर से चिह्नित स्थान सरकारी अस्पताल के सामने से दो दिन तक तो जीप चालक अलाव तापकर हटने का विरोध करते रहे। बाद में प्रशासनिक अधिकारियों की समझाइश के बाद जीप चालक हट गए, मगर ठेलेवाले दो दिन के बाद भी अभी तक अपने ठेलों को चिह्नित स्थानों पर बिक्री के लिए नहीं लगा रहे है। ठेलेवालों ने महज अपनी जगह सुनिश्चित करने के लिए दूसरी खाली ठेलियां ले जाकर खड़ी कर दी है। नगरपालिका के सामने ठेला लगाने वाले पांचू सैनी ने बताया कि सरकारी अस्पताल के सामने अपनी ठेलियां लगाई थी। पूरे दिन में महज 150 रुपए की दुकानदारी हो पाई। कमाई तो दूर माल के रुपए भी नहीं आए। कुछ ऐसी ही बात पवन सैनी अन्य ठेले लगाने वालों ने भी बताई। शुक्रवार को सभी ठेले वाले अपने-अपने पूर्व निर्धारित स्थानों तथा कुछेक ने बिजली ग्रिड के पास ठेलियां लगाई।
संबंधितलोगों के अपने-अपने तर्क
पूर्वपालिकाध्यक्ष बद्रीप्रसाद सैनी का कहना है कि सड़क पर जाम ठेलेवालों से नहीं बल्कि लोगों के मन चाहे जगह पर दुपहिया चौपहिया वाहनों के खड़े करने से लगता है। हर बार की तरह इस बार भी शहर में अतिक्रमण हटाने की कार्रवाई सिर्फ गरीब फुटपाथियों ठेलों तक सिमट कर रह गई।
पूर्व पार्षद बृजेश देवी का कहना है कि प्रशासन का अतिक्रमण हटाओ अभियान वोट बैंक की राजनीति की भेंट चढ़ गया। गरीब फुटपाथियों ठेले वालाें को तो हटा दिया गया। जब व्यापारियों की दुकानों के स्थायी अतिक्रमण की बात आई तो जनप्रतिनिधियाें ने भी व्यापारियों का बचाव करते हुए अभियान को ही बंद करवा दिया।
नीमकाथाना रुट जीप यूनियन अध्यक्ष सुंदरलाल का कहना है कि उन्होंने प्रशासन पुलिस की बात मान ली है। जीपाें को सरकारी अस्पताल के सामने से हटा लिया है, जहां ठेलेवालों ने केवल खाली ठेले खड़े कर रखे है। अगर ठेले सुचारु रुप से नहीं लगाए जाते है तो वापस जीपें लगा दी जाएगी।
शाहपुरा स्मार्ट सिटी बनाना सपना
^मेरासपना है कि शाहपुरा एक स्मार्ट शहर बने। इसमें सभी लोगों की भागीदारी आवश्यक है। व्यापारी, ठेला चालक, दुकानदार आदि को अपनी-अपनी जिम्मेदारी निभानी चाहिए। -रजनीपारीक, चेयरमैन नगरपालिका शाहपुरा
ठेलेवालों को अपनी बात पर कायम रहना चाहिए
^जीपचालकों से समझाइश करने पर उन्होंने अपने वाहन हटा लिए है। पहले तो ठेलेवाले यह कहते थे कि जीप चालकों से चिह्नित स्थान दिलाए। अब मामला सुलझा है तो ठेलेवाले धंधा नहीं होने की बात कहकर मुकर रहे है। शटल होने में थोड़ा समय तो लगता है। ठेलेवालाें को भी अपनी बात पर कायम रहते हुए निर्धारित स्थान पर जाना चाहिए। -भारतभूषणगोयल, एसडीएम शाहपुरा
ठेलेवालों की कार्यप्रणाली पर जीप चालक नाराज
नीमकाथानारोड पर चलने वाले जीप चालक सुवालाल सैनी, सीताराम यादव आदि का कहना है कि पहले तो ठेले वाले यह कहते थे कि सरकारी अस्पताल के सामने जीप चालक ठेला नहीं लगाने दे रहे है। उनके हटने के बाद भी ठेले वाले यहां आने को तैयार नहीं हो रहे है। सभी ठेलेवालों के पास डबल ठेली है, जो एक ठेली को मार्केट में धंधा करने के लिए लगा रखी है तथा दूसरी खाली ठेली को यहां खड़ी कर दी है। ऐसे में यह स्थान कोई काम नहीं रहा है, जबकि यूनियन की जीपों से कोई भी परेशान नहीं था।
अतिक्रमण की कार्रवाई के दौरान प्रशासन द्वारा चिह्नित किए गए स्थानों पर ठेलियां लगाने में बंदरबाट होना सामने रहा है। कई ठेला चालकों का कहना है कि उन्हें तय स्थानों पर प्रशासन ने जगह ही नहीं दी। ऐसे में धंधा करने के लिए अपने ठेले को जगह-जगह घुमाने को मजबूर हो रहे है। एक तरफ दुकानदार अपने सामने ठेला नहीं लगाने दे रहे है तो दूसरी तरफ सड़क किनारे लगाते है तो पुलिस वाले खदेड़ देते है। इससे पिछले सप्ताहभर से ऐसा ही चलने से परिवार के भूखे मरने की नौबत रही है।
25 साल से नीमकाथाना रोड पर सब्जी का ठेला लगाने वाले विकलांग मुरारीलाल रैगर का कहना है कि ठेला यूनियन में उनका नाम ही नहीं है। प्रशासन अलाट किए गए स्थान पर उनके ठेले की जगह निर्धारित भी नहीं कर रहा है। ठेलों का स्थान तय करने में मनमर्जी की गई है। उन्हें कहीं भी फाफीया प्लेटफार्म पर जगह दे दी जाए तो चले जाएंगे। श्रवण लाल रैगर ने बताया कि वह 20 साल से फल बेच रहे है। नगरपालिका से प्रतिदिन पांच रुपए की रसीद भी कटवाते है। इसके बाद भी उन्हें जगह नहीं दी गई। चिप्स -कुरकुरे बेचने वाले ठेली चालक शोएब का कहना है कि उन्हें भी कोई जगह नहीं दी जा रही है। दो दिन से घर-घर की ठोकरे खा रहे हंै। चिह्नित वाली जगह के चक्कर में उनकी पहले वाली जगह से ठेलेवालों ने हटा दिया। जगह नहीं मिलने से क्षुब्ध सब्जी विक्रेता नरेश कुमार का कहना है कि अगर उसे सरकारी अस्पताल के सामने जगह दे दी जाए तो वहां पर ठेला लगाने को तैयार है। सभी ठेलेवालों को प्रशासन के तय स्थानों पर जाना चाहिए।
मूंगफली बेचने वाले विजयपाल यादव अन्य का कहना है कि ठेली लगाने के लिए अभी तक भी उन्हें कोई जगह नहीं दी गई। जबकि ठेलीवालों ने आपस में ही अपने चहेतों की लिस्ट बनाकर चिह्नित स्थान पर जगह ले ली।
hin_Deva npi_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva